
PATVIRTINTA
Šiaulių rajono savivaldybės
administracijos direktoriaus 
2025 m.                            d.
įsakymu Nr. A- 
	ŠIAULIŲ RAJONO KOREGUOTO SUSISIEKIMO SISTEMOS SPECIALIOJO PLANO KEITIMO PLANAVIMO DARBŲ PROGRAMA



[bookmark: _Hlk158103496]1. Teritorijų planavimo dokumento pavadinimas – Šiaulių rajono koreguoto susisiekimo sistemos specialiojo plano, patvirtinto Šiaulių rajono savivaldybės tarybos 2019 m. kovo 26 d.  sprendimu Nr. T-90 „Dėl Šiaulių rajono koreguoto susisiekimo sistemos specialiojo plano patvirtinimo“, keitimas (toliau – Specialusis planas).
2. Specialiojo plano keitimo pagrindas – Šiaulių rajono savivaldybės tarybos 2025 m. spalio 14 d. sprendimas Nr. T-246 ,,Dėl pritarimo keisti koreguotą susisiekimo sistemos specialųjį planą Šiaulių rajone“.
3. Specialiojo plano keitimo organizatorius – Šiaulių rajono savivaldybės administracijos direktorius (Vilniaus g. 263, 76337 Šiauliai, tel. +370 41 59 66 59).
4. Planuojama teritorija –Šiaulių rajono savivaldybės teritorija.
5. Planavimo dokumento rūšis – specialiojo teritorijų planavimo dokumentas.
6. Teritorijų planavimo dokumento lygmuo – savivaldybės lygmens. 
[bookmark: _Hlk158039308][bookmark: _Hlk158103651]7. Planavimo tikslai:
7.1. užtikrinti darnią susisiekimo komunikacijų ir jų infrastruktūros plėtrą savivaldybės teritorijoje ir rezervuoti teritorijas šiai plėtrai, nustatant ar pakeičiant planuojamos teritorijos naudojimo ir tvarkymo režimą, apsaugos priemones ir kitus reikalavimus;
7.2. pakoreguoti gatves, kurios patenka į privačius sklypus, pažymėti naujas perspektyvines gatves, patikslinti faktines kelių ribas; 
7.3. patikslinti Šiaulių kaimiškajai seniūnijai priklausančių ir prižiūrimų gatvių ir kelių skaičių, atsižvelgiant į tai, kad seniūnijai priklausęs Žaliūkių kaimas atskirtas nuo Šiaulių rajono savivaldybės teritorijos ir prijungtas prie Šiaulių miesto savivaldybės teritorijos. 
8. Planavimo uždaviniai: 
8.1. užtikrinti darnią susisiekimo komunikacijų (kelių, gatvių) ir jų infrastruktūros rekonstrukciją ir plėtrą savivaldybės teritorijoje ir rezervuoti teritorijas šiai plėtrai;
8.2. pakoreguoti kelius ir gatves, kurie patenka į privačius sklypus, pažymėti naujas perspektyvines gatves, patikslinti faktinius kelių ir gatvių parametrus (ilgis, plotis, kategorija, raudonosios linijos ir panašiai) pagal Nekilnojamojo turto registro duomenis;
8.3. patikslinti Šiaulių kaimiškajai seniūnijai priklausančių ir prižiūrimų gatvių ir kelių skaičių, atsižvelgiant į tai, kad seniūnijai priklausęs Žaliūkių kaimas atskirtas nuo Šiaulių rajono savivaldybės teritorijos ir prijungtas prie Šiaulių miesto savivaldybės teritorijos;
8.4. vietinės reikšmės kelių (gatvių) sudaryto sąrašo patikslinimas, nustatant kelių (gatvių)  priklausomybę (valstybinės reikšmės, vietinės reikšmės, viešieji ir vidaus, privatūs, miškų urėdijų, sodo bendrijų, perspektyviniai keliai);
8.5. išnagrinėti pateiktus pasiūlymus Specialiajam planui ir pateikti sprendimus;
8.6. numatyti susisiekimo komunikacijų infrastruktūros ir jos vystymui reikalingų teritorijų apsaugos zonas, nurodyti specialiąsias žemės naudojimo sąlygas;
8.7.  numatyti susisiekimo komunikacijoms funkcionuoti reikalingus servitutus;
8.8. įvertinti susisiekimo komunikacijų (gatvių) infrastruktūros plėtrą, rezervuoti teritorijas, jungiančias koridorius, atsižvelgiant Į Šiaulių miesto Transporto organizavimo specialiojo plano sprendinius; 
8.9. Specialiajame plane pažymėti atskirai suformuotus statinius – dviračių ir pėsčiųjų takus.    
            9. Atliekami tyrimai: tyrimai atliekami vadovaujantis institucijų, nurodytų Susisiekimo komunikacijų inžinerinės infrastruktūros vystymo planų rengimo taisyklėse, išduotomis teritorijų planavimo sąlygomis ir jose nurodytais reikalavimais. 
10. Planavimo procesą sudaro trys etapai: parengiamasis, rengimo ir baigiamasis etapai. Kiekvienas Plano rengimo etapas pradedamas tik užbaigus ankstesnįjį. Rengimo proceso metu planavimo organizatorius turi pritarti kiekvieno etapo sprendiniams. 
11. Strateginis pasekmių aplinkai vertinimas (SPAV) – SPAV bus rengiamas.   
12. Koncepcijos rengimas – koncepcija nerengiama. 
13. Atlikimo terminai: parengtas ir su teigiama Valstybinės teritorijų planavimo ir statybos inspekcijos prie Aplinkos ministerijos išvada parengtas teritorijų planavimo dokumentas užsakovui pateikiamas per šalių pasirašytoje paslaugų teikimo sutartyje numatytą terminą.
14. Planavimo sąlygos: pagal parengtas ir išduotas teritorijų planavimo sąlygas. 
15. Galiojimo terminas: patvirtintas Specialusis planas galioja neterminuotai arba tol, kol parengiamas ir patvirtinamas jį keičiantis to paties lygmens teritorijų planavimo dokumentas.
16. Bendrieji reikalavimai teritorijų planavimo dokumentui ir jo rengimui:
16.1. rengiamo teritorijų planavimo dokumento sprendiniai turi neprieštarauti Lietuvos Respublikos įstatymams, reglamentuojantiems teritorijų planavimą, ir atitinkamo lygmens galiojantiems teritorijų planavimo dokumentams, įregistruotiems savivaldybės teritorijų planavimo dokumentų registre;
16.2. gautų visuomenės pasiūlymų nagrinėjimą, informacijos suteikimo ir konsultavimo procedūras atlieka plano rengėjas kartu su planavimo organizatoriumi; 
16.3. planavimo organizatorius įgalioja plano rengėją, suderinus su planavimo organizatoriumi, atlikti visas plano viešinimo procedūras;
16.4. plano svarstymą ir derinimą su visomis suinteresuotomis šalimis bei derinančiomis institucijomis atlieka plano rengėjas kartu su planavimo organizatoriumi; 
16.5. plano rengėjas, pagal poreikį, organizuoja susirinkimus su suinteresuotais asmenimis ir Šiaulių rajono savivaldybės administracijos specialistais ir vadovais, aptariant teritorijų planavimo dokumento rengimo sprendinius;
16.6. planavimo darbų programa dokumento rengimo metu gali būti pakeista ir (ar) papildyta;
16.7. savivaldybės lygmens Specialusis planas rengiamas ant naujausio georeferencinių duomenų rinkinio GDR10LT ir skaitmeninio rastrinio ortofotografinio žemėlapio;
16.8. parengti Specialiojo plano keitimo sprendinių įgyvendinimo programą su priemonių planu 10 metų laikotarpiui. 
17. Kiti reikalavimai: Specialiojo plano rengimo mastelis M 1:20 000. Kiti plano brėžiniai gali būti rengiami atsižvelgiant į planuojamos teritorijos ypatumus, konkrečią situaciją, siekiant raiškiausio atskirų susisiekimo komunikacijų infrastruktūros statinių vaizdavimo būdo. 

__________________________
